Orvosi Képalkotó Klinika, Radiológia, Diagnosztika

**Diagnosztikai tevékenység bemutatása**

1912-ben Ferenc József rendelkezett a Debreceni Egyetem és egy oktatási célnak megfelelő kórház építéséről. 1914 márciusában Kenézy Gyula közbenjárására a tudományegyetemen az orvoskar építkezése indult meg elsőnek. Az Orvoskar sokévi előkészítő munka után 1921. november 4-én nyílt meg, és felvette az alapításában kiemelkedő szerepet játszó Tisza István nevét. Az újonnan alakult Debreceni Magyar Királyi Tisza István Tudományegyetem a Röntgen Tanszék és Intézet megszervezésére Elischer Gyulát hívta meg. Ő volt az első magyar röntgenológus professzor. Munkássága révén a Központi Röntgen Intézet rövid idő alatt a magyarországi radiológia egyik centrumává vált. Elischer halála után 1930, május 7-én az orvoskar XVII. rendes kari ülésén a Tanács túlnyomó többséggel kimondta a Központi Röntgen Intézet megszüntetését Az egyes klinikák röntgenellátását így 1930–45-ig a Sebészeti Klinika biztosította.

A II. Világháborút követő években az első minőségi változást a Szülészeti Klinika 1945-ben létesült röntgenosztálya jelentette, ahol Berta István vezetésével diagnosztikus eszközök, mélyterápiás készülék, Chaul közelbesugárzó készülék állt rendelkezésre.

1960-tól az Országos Onkológiai Intézettől kölcsönkapott Ra majd saját beszerzésű Co segítette a daganatok kezelését.

A debreceni radiológia második szakaszából Udvardy László nevét kell kiemelni, aki Fornet Béla professzor Belgyógyászati klinikáján vezette a röntgenosztályt. A klinika újjászervezése előtti időszakban Tóth Ferenc munkásságát kell kiemelni, aki az I. sz. Sebészeti Klinika röntgenrészlegében angiográfiás, valamint röntgendiagnosztikai és terápiás feladatokat látott el. A Rektori Tanács 1962. december 21-én tárgyalta Dr. Jóna Gábor javaslatát a Röntgen Klinika szervezéséről. A központi feladatokat az I. sz. Sebészeti Klinika röntgenlaboratóriuma látta el, illetve a kobaltterápiás laboratórium helységeit használták átmenetileg. Így a Klinika helyileg széttagolt maradt ugyan, de lehetővé vált a betegellátás biztosítása. 1964-ben a klinikát kelet-magyarországi Sugárterápiás Központtá nyilvánították.

1968. július 1-jével nevezték ki Dr. Vargha Gyulát a debreceni Radiológiai Klinika tanszékvezető egyetemi tanárává. 1969-ben ismét felmerült egy központi épület szükségessége, 1970-ben megindult a kivitelezés, és decemberre készen állt az épület. Az épület ünnepélyes átadása 1971. június 4-én volt. Földszinti részében a speciális vizsgálatok (angiográfia, különféle intervenciós beavatkozások, ultraszonográfia, mammográfia), gastroenterológiai és endoscopos beavatkozások folytak. Vargha Gyula nevéhez fűződik Debrecen az experimentális radiológia megteremtése.

A Radiológiai Klinika tanszékvezetői teendőinek ellátásával Dr. Péter Mózes egyetemi tanárt bízták meg 1989-ben. A kilencvenes években a klinikán folyó tudományos tevékenység egyik fő témája a pancreas diagnosztika volt. A kilencvenes évek második felében az intervenciós radiológia került előtérbe. A Radiológiai Szakmai Kollégium elnöke Péter Mózes professzor volt nyolc évig. (1992–1998).Ebben az időszakban indult el hazánkban a hagyományos röntgenkészülékek cseréje, a röntgen géppark korszerűsítése. 1994-ben a diagnosztikai tevékenység színvonala az MR munkába állásával korszerűsödött, nagyot lépett előre a CT, az ultrahang ellátás szélesebb körben vált hozzáférhetővé, az itt dolgozó radiológusok korán elsajátíthatták ezeket a technikákat.

A Radiológiai Klinika betegellátással foglalkozó részét az Egyetem 2003-ban magánkézbe adta. 2014. december 31-ig Kollár József Professzor Úr vezette a Klinikát, majd 2015. január 1- től Berényi Ervin Professzor Úr kapott megbízást a vezetéssel.

2016. áprilisában a DE Szenátusa úgy döntött, hogy megalakul az Orvosi Képalkotó Intézet, ezen belül Radiológiai Nem Önálló Tanszék (korábbi Radiológiai Tanszék és az Orvosi Laboratóriumi és Képalkotó Tanszék összeolvadásával) illetve a Nukleáris Medicina Nem Önálló Tanszék. Az Intézet vezetői posztjára 2016. július 1-től öt évre Berényi Ervin Professzor Úr kapta meg.

**Betegfelvétel**

A szakrendeléseinkre beutaló, előjegyzés, időpont egyeztetés szükséges. A vizsgálatokhoz szükséges éhgyomori érkezésről a beutaló orvos ad tájékoztatást vagy az alábbi elérhetőségeinken kaphat felvilágosítást.

A rendszeresen szedett gyógyszereket is be kell venni.

Laborjaink elérhetősége (ez mutathat az lentebb lévő elérhetőségekre)

Vizsgálatra érkezéskor kérjük előkészíteni a következő dokumentumokat:

-személyi igazolvány/személyi kártya

-lakcímkártya

-betegbiztosítási igazolvány (taj kártya)

-beutaló

Az adatrögzítés után kérjük betegeinket, hogy a váróteremben várakozzanak. A behívás név szerint, nem érkezési sorrendben történik, ezért kérjük, hogy türelemmel várjanak, míg a rendelőbe szólítják Önöket.

**Akut betegek fogadása**

A betegek behívása nem érkezési sorrendben, hanem az előjegyzett időpont, illetve az adott szakrendelést vezető orvos elbírálása alapján történik.

Az ellátás során a sürgősségi esetek természetesen előnyt élveznek.

A betegforgalom függvényében a kapott időponthoz képest csúszás előfordulhat. Ebben megértésüket kérjük.

**Vizsgálatok rendje, vizsgálatok körülményei**

(Itt lehet egy link a dokutárban lévő betegtájékoztatókra)

**Vizsgálati lelet kiadása**

CT/MR vizsgálatok esetén a lelet kiadása 5 munkanapon belül történik.

A röngenfelvételek, ultrahangos vizsgálatok eredményei a vizsgálat után megvárhatóak.

A lelet kiadásáról minden esetben érdeklődjön a betegfelvételi pultjainknál.

**Egyéb beteginformáció (Laborjaink elérhetősége)**

Ezek a linkek mutathatnának a szakrendeléskeresóben lévő oldalakra

Belgyógyászat A épület Ultrahang

Belgyógyászat B épület Ultrahang

CT Diagnosztika

Egyéb Intervenciós Radiológia

Gyermekgyógyászati Klinika Röntgen

Intervenciós Onkoradiológia

Központi angiográfia

Központi Röntgen

Központi Röntgen ügyelet

Központi Ultrahang

MR diagnosztika

OKK Tüdőklinika Ultrahang

RKG CT diagnosztika

Röntgen

Tüdőklinika Röntgen

Vaszkuláris Intervenciós Radiológia

II. telep Röntgen

II. telep Röntgen ügyelet

II. telep Ultrahang

CT/MR időpont: +36 52 411 717 / 55117